CELEX: 32020D1232
Language: hu
Date: 2020-08-27 00:00:00
Title: A Bizottság (EU) 2020/1232 végrehajtási határozata (2020. augusztus 27.) a személygépkocsikban és a könnyű haszongépjárművekben, köztük bizonyos hibrid elektromos járművekben és alternatív tüzelőanyagokkal üzemeltethető járművekben való használatra szánt 12 voltos motorgenerátorokban alkalmazott hatékony generátorfunkciónak az (EU) 2019/631 európai parlamenti és tanácsi rendelet alapján innovatív technológiaként történő jóváhagyásáról (EGT-vonatkozású szöveg)

28.8.2020   
               
               
                  HU
               
               
                  Az Európai Unió Hivatalos Lapja
               
               
                  L 280/18
               
            
         A BIZOTTSÁG (EU) 2020/1232 VÉGREHAJTÁSI HATÁROZATA
         (2020. augusztus 27.)
         a személygépkocsikban és a könnyű haszongépjárművekben, köztük bizonyos hibrid elektromos járművekben és alternatív tüzelőanyagokkal üzemeltethető járművekben való használatra szánt 12 voltos motorgenerátorokban alkalmazott hatékony generátorfunkciónak az (EU) 2019/631 európai parlamenti és tanácsi rendelet alapján innovatív technológiaként történő jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2019. november 27-én a Bayerische Motoren Werke AG, a Daimler AG, az FCA Italy S.p.A, a Ford-Werke GmbH, a Honda Motor Europe Ltd, a Hyundai Motor Europe Technical Center GmbH, a Jaguar Land Rover Ltd., az Opel Automobile GmbH-PSA, az Automobiles Citroën, az Automobiles Peugeot, a PSA Automobiles SA, a Renault, a Volkswagen AG és a Volkswagen AG Nutzfahrzeuge mint gyártók, valamint a SEG Automotive Germany GmbH és a Valeo Electrification Systems mint beszállítók a 725/2011/EU bizottsági végrehajtási rendelet (2) 12a. cikke szerinti közös kérelmet nyújtottak be az (EU) 2017/785 bizottsági végrehajtási határozat (3) arra irányuló módosítása iránt, hogy kiterjesszék érvényességét az (EU) 2017/1151 bizottsági rendeletben (4) ismertetett, a könnyűgépjárművekre vonatkozó, világszinten harmonizált vizsgálati eljárás (WLTP) szerinti feltételekre, valamint kiterjesszék hatályát a szóban forgó innovatív technológiának az egyes nem külső feltöltésű hibrid elektromos járművekben (NOVC-HEV) való, továbbá az olyan NOVC-HEV járművekben és belső égésű motorral felszerelt személygépkocsikban való alkalmazására, amelyek bizonyos alternatív tüzelőanyagokkal is üzemeltethetők (a továbbiakban: módosítási kérelem).
                  
               
                     (2)
                  
                  
                     2019. november 27-én a Daimler AG, az FCA Italy S.p.A, a Hyundai Motor Europe Technical Center GmbH, a Jaguar Land Rover Ltd., az Opel Automobile GmbH-PSA, az Automobiles Citroën, az Automobiles Peugeot, a PSA Automobiles SA, a Renault, a Volkswagen AG, a Volkswagen AG Nutzfahrzeuge mint gyártók és az SEG Automotive Germany GmbH, a Mitsubishi Electric Corporation és a Valeo Electrification Systems mint beszállítók közös kérelmet nyújtottak be a belső égésű motorral felszerelt, benzinnel, dízellel és bizonyos alternatív tüzelőanyagokkal üzemeltethető könnyű haszongépjárművekben, valamint bizonyos, az említett tüzelőanyagokkal működtethető N1 kategóriájú NOVC-HEV járművekben való használatra szánt 12 voltos motorgenerátorokban alkalmazott hatékony generátorfunkciónak az (EU) 2019/631 rendelet 11. cikke alapján innovatív technológiaként történő jóváhagyása iránt (a továbbiakban: jóváhagyási kérelem).
                  
               
                     (3)
                  
                  
                     A Bizottság mind a módosítási, mind a jóváhagyási kérelmet értékelte az (EU) 2019/631 rendelet 11. cikkével, a 725/2011/EU és a 427/2014/EU bizottsági végrehajtási rendelettel (5), valamint az innovatív technológiák jóváhagyásának a 443/2009/EK európai parlamenti és tanácsi rendelet (6) alapján történő kérelmezésére vonatkozó műszaki iránymutatással (2018. júliusi verzió) (7) összhangban.
                  
               
                     (4)
                  
                  
                     Tekintettel arra, hogy mind a módosítási, mind a jóváhagyási kérelem ugyanazt az innovatív technológiát érinti, és hogy e technológiának az érintett jármű-kategóriákban való használatára ugyanazok a feltételek vonatkoznak, helyénvaló a kérelmeket egyetlen határozatban tárgyalni.
                  
               
                     (5)
                  
                  
                     A 12 voltos motorgenerátor egyaránt működhet a villamos energiát mechanikai energiává átalakító villanymotorként, illetve a mechanikai energiát villamos energiává átalakító generátorként, vagyis hasonlóan a standard generátorhoz. A módosítási kérelem és a jóváhagyási kérelem tárgyát képező technológia a 12 voltos motorgenerátorokban alkalmazott hatékony generátorfunkció.
                  
               
                     (6)
                  
                  
                     A Bizottság a 12 voltos motorgenerátorokban alkalmazott hatékony generátorfunkciót az (EU) 2017/785 és az (EU) 2020/728 bizottsági végrehajtási határozattal (8) már jóváhagyta a belső égésű motorral felszerelt személygépkocsikban és könnyű haszongépjárművekben, valamint az ugyanezekbe a jármű-kategóriákba tartozó egyes nem külső feltöltésű hibrid elektromos járművekben alkalmazható innovatív technológiaként. A szóban forgó innovatív technológia használata a bizonyos alternatív tüzelőanyagokkal üzemeltethető személygépkocsik és könnyű haszongépjárművek esetében is jóváhagyásra került. A fenti végrehajtási határozatok szerint az innovatív technológia oly módon képes a szén-dioxid-kibocsátást csökkenteni, amely csak részben tartozik az NEDC keretében folytatott kibocsátási vizsgálat részeként végzett mérések hatálya alá.
                  
               
                     (7)
                  
                  
                     A módosítási és a jóváhagyási kérelem azonban a WLTP-re hivatkozik, melynek kapcsán szintén bizonyítást nyert, hogy a WLTP keretében végzett kibocsátási vizsgálat részeként végzett mérések csak részben terjednek ki a 12 voltos hatékony motorgenerátorban alkalmazott technológia révén elért szén-dioxid-kibocsátáscsökkenésre.
                  
               
                     (8)
                  
                  
                     Az (EU) 2017/785 és az (EU) 2020/728 végrehajtási határozattal jóváhagyott kérelmek értékelése során szerzett tapasztalatok, valamint a mostani kérelmekhez benyújtott információk alapján kielégítő és meggyőző módon bizonyítást nyert, hogy 12 voltos motorgenerátorokban alkalmazott hatékony generátorfunkció megfelel mind az (EU) 2019/631 rendelet 11. cikkének (2) bekezdésében említett kritériumoknak, mind pedig a 725/2011/EU és a 427/2014/EU végrehajtási rendelet 9. cikke (1) bekezdésének b) pontjában meghatározott jogosultsági követelményeknek.
                  
               
                     (9)
                  
                  
                     A módosítási és a jóváhagyási kérelem tárgyát a 12 voltos motorgenerátorokban alkalmazott hatékony generátorfunkció képezi, amelyet belső égésű motorral felszerelt, benzinnel, dízellel, cseppfolyósított szénhidrogéngázzal (LPG), sűrített földgázzal (CNG), illetve E85-tel üzemeltethető személygépkocsikban, illetve könnyű haszongépjárművekben, valamint az említett tüzelőanyagokkal üzemeltethető M1 vagy N1 kategóriájú NOVC-HEV járművekben való felhasználásra szántak, amelyek esetében az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően lehetőség van arra, hogy a tüzelőanyag-fogyasztás és a szén-dioxid-kibocsátás mért értékeit korrekció nélkül használják fel.
                  
               
                     (10)
                  
                  
                     Mind a módosítási, mind a jóváhagyási kérelem az (EU) 2017/785 végrehajtási határozat mellékletében ismertetett, a hatékony 12 voltos motorgenerátorok használatával elért szén-dioxid-kibocsátáscsökkenés meghatározására szolgáló módszertanra hivatkozik, azon javaslatok kivételével, amelyek az átlagsebesség NEDC szerinti értékének (33,58 km/h) a WLTP szerinti (46,6 km/h) módosítására és egy bejáratási eljárás bevezetésére irányulnak.
                  
               
                     (11)
                  
                  
                     Mivel a WLTP feltételeit kell figyelembe venni, indokolt az átlagos sebességet 46,6 km/h-ban megállapítani.
                  
               
                     (12)
                  
                  
                     Ami a vizsgálati módszertannak a motorgenerátor bejáratási eljárásával történő kiegészítését illeti, sem a jóváhagyási, sem a módosítási kérelem nem határozza meg kellő pontossággal a szóban forgó bejáratások elvégzésének részleteit, sem pedig azt, hogy a bejáratással járó hatásokat hogyan kell figyelembe venni. Ezenkívül az (EU) 2017/785 végrehajtási határozatban meghatározott vizsgálati módszertannak már része, hogy az ilyen hatások szükség esetén figyelembe vehetők azáltal, hogy a motorgenerátor generátorfunkciójának hatásfokát legalább ötször kell mérni. Mivel a motorgenerátorban alkalmazott generátorfunkció hatásfokának meghatározása a mérési eredmények átlaga alapján történik, az esetleges pozitív vagy negatív bejáratási hatásokat megfelelően figyelembe lehet venni a hatásfok végső meghatározása során, szükség esetén a mérések számának növelésével. Mindezek alapján a vizsgálati módszertant nem indokolt kiegészíteni a jóváhagyási és a módosítási kérelemben javasoltak szerinti további speciális bejáratási eljárással.
                  
               
                     (13)
                  
                  
                     Az alternatív tüzelőanyagok használatának figyelembevétele érdekében a módosítási és a jóváhagyási kérelemben javasoltak szerint a vizsgálati módszertant ki kellene egészíteni az ezeknek a tüzelőanyagoknak megfelelő tényleges energiafogyasztási tényezőkkel, tüzelőanyag-fogyasztási átváltási együtthatókkal és a plusztömeg által indokolt további együtthatókkal.
                  
               
                     (14)
                  
                  
                     A javasolt tényleges energiafogyasztási tényezőket és a tüzelőanyag-fogyasztás átváltási együtthatóit helyénvaló belefoglalni a vizsgálati módszerbe, figyelembe véve, hogy azok a technikai iránymutatásból származnak. A javasolt plusztömeg-együtthatók tekintetében a kérelmek nem indokolták egyértelműen a javasolt értékek alkalmazását, és ilyen indoklás hiányában indokolt a plusztömeg-együtthatókat a technikai iránymutatásban már szereplő referenciaértékek felhasználásával meghatározni.
                  
               
                     (15)
                  
                  
                     Mivel az E85 az uniós piac egészét tekintve csak korlátozott mértékben érhető el, a vizsgálati módszer céljára nem indokolt megkülönböztetni ezt a tüzelőanyagot a benzintől. Így az E85 esetében a tényleges energiafogyasztásra, a tüzelőanyag-fogyasztás átváltására és a plusztömeg-együtthatóra vonatkozó értékként a benzinre vonatkozó értékeket kell használni.
                  
               
                     (16)
                  
                  
                     Mind a módosítási, mind a jóváhagyási kérelem a 12 voltos motorgenerátor generátorfunkciójára vonatkozóan új minimális hatásfokokat javasol. Indokoltnak tűnik azonban az (EU) 2020/728 végrehajtási határozatban meghatározott minimális hatásfokokat megtartani, mivel a kérelmezők nem nyújtottak be bizonyítékot annak alátámasztására, hogy az alacsonyabb hatásfokú motorgenerátorok esetében teljesülne a 725/2011/EU és a 427/2014/EU végrehajtási rendelet 2. cikke (2) bekezdésének a) pontjában a piaci térnyeréssel kapcsolatban meghatározott követelmény.
                  
               
                     (17)
                  
                  
                     A gyártók számára lehetővé kell tenni, hogy az innovatív technológia használatával elért szén-dioxid-kibocsátáscsökkenés minősítését kérelmezzék egy típusjóváhagyó hatóságtól, amennyiben az e határozatban meghatározott feltételek teljesülnek. E célból a gyártóknak gondoskodniuk kell arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy az innovatív technológia megfelel az e határozatban meghatározott feltételeknek, és a kibocsátáscsökkentést az e határozatban ismertetett vizsgálati módszertannal összhangban határozták meg.
                  
               
                     (18)
                  
                  
                     A szóban forgó innovatív technológia új járművekben való szélesebb körű alkalmazásának elősegítése érdekében lehetővé kell tenni továbbá, hogy a gyártók egyetlen kérelem benyújtásával a 12 voltos motorgenerátorok több típusában használt hatékony generátorfunkció alkalmazásával elért szén-dioxid-kibocsátáscsökkenésről is minősítést szerezzenek. E lehetőség választása esetére helyénvaló ugyanakkor beiktatni egy olyan mechanizmust, amely csak a legnagyobb hatásfokot biztosító motorgenerátorok alkalmazását ösztönzi.
                  
               
                     (19)
                  
                  
                     A típusjóváhagyó hatóság felelőssége annak alapos ellenőrzése, hogy teljesülnek-e az innovatív technológia használatával elért szén-dioxid-kibocsátáscsökkenés minősítésére vonatkozó, e határozatban meghatározott feltételek. A minősítés kibocsátása esetén a felelős típusjóváhagyó hatóságnak biztosítania kell, hogy a minősítéshez figyelembe vett valamennyi elem rögzítésre kerüljön a vizsgálati jelentésben, azt az ellenőrzési jelentéssel együtt őrizzék, és a szóban forgó információkat kérésre a Bizottság rendelkezésére bocsássák.
                  
               
                     (20)
                  
                  
                     A 2007/46/EK európai parlamenti és tanácsi irányelv (9) I., VIII. és IX. melléklete szerinti típusjóváhagyási dokumentációban feltüntetendő általános ökoinnovációs kód meghatározása céljából az innovatív technológiához egyedi kódot kell rendelni,
                  
               ELFOGADTA EZT A HATÁROZATOT:
         
            1. cikk
            Innovatív technológia
            A 12 voltos motorgenerátorban alkalmazott hatékony generátorfunkciót a Bizottság az (EU) 2019/631 rendelet 11. cikke értelmében vett innovatív technológiaként jóváhagyja, – figyelembe véve, hogy használatával elért szén-dioxid-kibocsátáscsökkenés csak részben tartozik az (EU) 2017/1151 rendeletben meghatározott szabványos vizsgálati eljárás hatálya alá –, amennyiben a technológia megfelel a következőknek:
            
                        a)
                     
                     
                        benzinnel, dízellel, cseppfolyósított szénhidrogéngázzal (LPG), sűrített földgázzal (CNG) vagy E85-tel üzemeltethető, belső égésű motorral felszerelt személygépkocsikban vagy könnyű haszongépjárművekben, illetve olyan M1 vagy N1 kategóriájú, nem külső feltöltésű hibrid elektromos járművekben alkalmazzák, amelyek megfelelnek az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának, és az említett tüzelőanyagokkal üzemeltethetők;
                     
                  
                        b)
                     
                     
                        a generátorfunkciónak a mellékletben rögzített módszer szerint meghatározott hatásfoka eléri legalább az alábbi értékeket:
                        
                                    i.
                                 
                                 
                                    nem turbómotoros, benzinnel vagy E-85-tel üzemelő járművek esetében legalább 73,8 %;
                                 
                              
                                    ii.
                                 
                                 
                                    turbómotoros, benzinnel vagy E85-tel üzemelő járművek esetében 73,4 %;
                                 
                              
                                    iii.
                                 
                                 
                                    dízelüzemű járművek esetében 74,2 %;
                                 
                              
                                    iv.
                                 
                                 
                                    nem turbómotoros, LPG-üzemű járművek esetében legalább 74,6 %;
                                 
                              
                                    v.
                                 
                                 
                                    turbómotoros, LPG-üzemű járművek esetében 74,1 %;
                                 
                              
                                    vi.
                                 
                                 
                                    nem turbómotoros, CNG-üzemű járművek esetében 76,3 %;
                                 
                              
                                    vii.
                                 
                                 
                                    turbómotoros, CNG-üzemű járművek esetében 75,7 %.
                                 
                              
                  
         
            2. cikk
            A szén-dioxid-kibocsátáscsökkentés minősítésének kérelmezése
            
               (1)   A gyártó e határozatra történő hivatkozással kérelmezheti egy típusjóváhagyó hatóságtól az 1. cikkel összhangban jóváhagyott technológia (a továbbiakban: innovatív technológia) egy vagy több 12 voltos motorgenerátorban való használatával elért szén-dioxid-kibocsátáscsökkenés minősítését.
            
            
               (2)   A gyártó gondoskodik arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy az 1. cikkben meghatározott feltételek teljesültek.
            
            
               (3)   Amennyiben a kibocsátáscsökkentés minősítésére a 3. cikknek megfelelően sor került, a gyártó gondoskodik arról, hogy a minősített szén-dioxid-kibocsátáscsökkentést és a 4. cikk (1) bekezdésében említett ökoinnovációs kódot rögzítsék az érintett járművek megfelelőségi nyilatkozatában.
            
         
         
            3. cikk
            A szén-dioxid-kibocsátáscsökkentés minősítése
            
               (1)   A típusjóváhagyó hatóság megbizonyosodik arról, hogy az innovatív technológia alkalmazásával elért szén-dioxid-kibocsátáscsökkenés meghatározása a mellékletben ismertetett módszer felhasználásával történt.
            
            
               (2)   Amennyiben a gyártó egy járműkivitelre vonatkozóan az innovatív technológiának egynél több 12 voltos motorgenerátor-típusban való használatával elért szén-dioxid-kibocsátáscsökkenés minősítését kéri, a típusjóváhagyó hatóság meghatározza, hogy a vizsgált 12 voltos motorgenerátor-típusok közül melyik biztosítja a legkisebb szén-dioxid-kibocsátáscsökkentést. A (4) bekezdés alkalmazásában ezt az értéket kell használni.
            
            
               (3)   Amennyiben az innovatív technológia kettős üzemű vagy rugalmas tüzelőanyag-felhasználású járműbe van beépítve, a jóváhagyó hatóság a következőképpen rögzíti a szén-dioxid-kibocsátáscsökkentést:
               
                           a)
                        
                        
                           a benzinnel és gáz-halmazállapotú tüzelőanyaggal üzemelő, kettős üzemű járművek esetében az elért szén-dioxid-kibocsátáscsökkenés értéke az LPG vagy a CNG tekintetében;
                        
                     
                           b)
                        
                        
                           a benzinnel és E85-tel üzemelő, rugalmas tüzelőanyag-felhasználású járművek esetében az elért szén-dioxid-kibocsátáscsökkenés értéke a benzin tekintetében.
                        
                     
            
               (4)   A típusjóváhagyó hatóság a vonatkozó típusjóváhagyási dokumentációban rögzíti az (1) és a (2) bekezdéssel összhangban meghatározott minősített szén-dioxid-kibocsátáscsökkentést, valamint a 4. cikk (1) bekezdésében említett ökoinnovációs kódot.
            
            
               (5)   A típusjóváhagyó hatóság a minősítéshez figyelembe vett valamennyi elemet rögzíti a vizsgálati jelentésben, azt a 2. cikk (2) bekezdésében említett ellenőrzési jelentéssel együtt megőrzi, és a szóban forgó információkat kérésre a Bizottság rendelkezésére bocsátja.
            
            
               (6)   A típusjóváhagyó hatóság csak akkor minősítheti a szén-dioxid-kibocsátáscsökkentést, ha arra a megállapításra jut, hogy a technológia megfelel az 1. cikkben megállapított feltételeknek, és ha a melléklet 3.5. pontja szerint meghatározott szén-dioxid-kibocsátáscsökkentés legalább 0,5 g CO2/km, amint azt a személygépkocsikra vonatkozóan a 725/2011/EU végrehajtási rendelet 9. cikke (1) bekezdésének b) pontja, illetve a könnyű haszongépjárművekre vonatkozóan a 427/2014/EU végrehajtási rendelet 9. cikke (1) bekezdésének b) pontja előírja.
            
         
         
            4. cikk
            Ökoinnovációs kód
            
               (1)   Az e határozattal jóváhagyott innovatív technológiához a 33-as ökoinnovációs kód tartozik.
            
            
               (2)   A fenti ökoinnovációs kód alapján elszámolt, minősített szén-dioxid-kibocsátáscsökkentést a 2021. naptári évtől lehet figyelembe venni a gyártók átlagos fajlagos kibocsátásának kiszámítása céljából.
            
         
         
            5. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. augusztus 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  A Bizottság (EU) 2017/785 végrehajtási határozata (2017. május 5.) a 443/2009/EK európai parlamenti és tanácsi rendelet alapján a hagyományos belső égésű motorral meghajtott személygépkocsikban alkalmazandó hatékony, 12 voltos motor-generátoroknak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 118., 2017.5.6., 20. o.).
         
            (4)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
         
            (5)  A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).
         
            (6)  Az Európai Parlament és a Tanács 443/2009/EK rendelete ( 2009. április 23.) a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.)
         
            (7)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (8)  A Bizottság (EU) 2020/728 végrehajtási határozata (2020. május 29.) az egyes személygépkocsikban és könnyű haszongépjárművekben való használatra szánt 12 voltos motorgenerátorokban alkalmazott hatékony generátorfunkciónak az (EU) 2019/631 európai parlamenti és tanácsi rendelet alapján innovatív technológiaként történő jóváhagyásáról (HL L 170., 2020.6.2., 21. o.).
         
            (9)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
      
      
         
            MELLÉKLET
            
               Módszer a hagyományos belső égésű motorral felszerelt, valamint egyes hibrid elektromos személygépkocsikban és könnyű haszongépjárművekben való használatra szánt, 12 voltos hatékony motorgenerátorokban alkalmazott technológiával elért szén-dioxid-kibocsátáscsökkenés meghatározására
            
            1.   BEVEZETÉS
            Ez a melléklet a 12 voltos hatékony motorgenerátorban alkalmazott hatékony generátorfunkció (a továbbiakban: 12V motorgenerátor) használatával elért szén-dioxid-kibocsátáscsökkenés meghatározására szolgáló módszert írja le az 1. cikkben meghatározott M1 vagy N1 kategóriájú járművek esetében.
            2.   A 12V MOTORGENERÁTOR HATÁSFOKÁNAK MEGHATÁROZÁSA
            A 12 V motorgenerátor hatásfokát az ISO 8854:2012 szabvány szerint kell meghatározni, az alábbi pontosítások figyelembevételével.
            A gyártónak bizonyítania kell a típusjóváhagyó hatóság számára, hogy a 12V motorgenerátor fordulatszám-tartományai azonosak vagy egyenértékűek az 1. táblázatban megadottakkal.
            A 12V motorgenerátor hatásfokát az 1. táblázatban felsorolt minden egyes munkaponton elvégzett mérések alapján kell meghatározni.
            A 12V motorgenerátor áramerősségének minden egyes munkaponton a névleges áramerősség felével kell megegyeznie. A 12V motorgenerátor feszültségét és kimeneti áramerősségét a mérés során minden munkaponton állandó értéken kell tartani 14,3 V feszültség mellett.
            
               1. táblázat
            
            
                        Munkapont
                        i
                     
                     
                        Tartásidő
                        [s]
                     
                     
                        Fordulatszám
                        ni [min–1]
                     
                     
                        A munkapontokhoz tartozó fordulatszám
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  A 12V motorgenerátor egyes i munkapontokra vonatkozó hatásfokát () [%] az 1. képlet szerint kell kiszámítani:
            
               1. képlet
            
            
               
            ahol minden i munkapont esetében
            
                        Ui
                        
                     
                     
                        a feszültség [V];
                     
                  
                        Ii
                        
                     
                     
                        az áramerősség [A];
                     
                  
                        Μi
                        
                     
                     
                        a forgatónyomaték [Nm];
                     
                  
                        ni
                        
                     
                     
                        a fordulatszám [min-1].
                     
                  Minden munkaponton legalább ötször egymás után el kell végezni a méréseket, a hatásfokot () pedig minden egyes mérésre ki kell számítani; a j alsó index egy méréssorozatot jelöl.
            Minden munkapont esetében ki kell számítani a hatásfokok átlagát ().
            A 12V motorgenerátor hatásfokát (ηMG) [%] a 2. képlet szerint kell kiszámítani:
            
               2. képlet
            
            
               
            ahol:
            
                        
                           
                     
                     
                        a 12V motorgenerátor i munkapontra meghatározott átlagos hatásfoka [%];
                     
                  
                        hi
                        
                     
                     
                        az i munkaponthoz tartozó fordulatszám az 1. táblázat szerint.
                     
                  3.   A SZÉN-DIOXID-KIBOCSÁTÁSCSÖKKENTÉS ÉS BIZONYTALANSÁGÁNAK KISZÁMÍTÁSA
            3.1.   Mechanikaienergia-megtakarítás
            
            A 12V motorgenerátor használatával valós körülmények között megtakarított mechanikai energia (ΔPmRW) és a 12V motorgenerátor használatával típusjóváhagyási körülmények között megtakarított mechanikai energia ΔPmTA) különbségét ΔPm [W] az 3. képlet szerint kell kiszámítani:
            
               3. képlet
            
            
               
            ahol:
            ΔPmRW értéke a 4. képlet, ΔPmTA értéke pedig a 5. képlet szerint kerül kiszámításra:
            
               4. képlet
            
            
               
            
               5. képlet
            
            
               
            ahol
            
                        ηMG
                        
                     
                     
                        a 12V motorgenerátor 2. pont szerint meghatározott hatásfoka [%];
                     
                  
                        PRW
                        
                     
                     
                        a teljesítményigény valós körülmények között, azaz 750 W;
                     
                  
                        PTA
                        
                     
                     
                        a teljesítményigény típusjóváhagyási körülmények között, azaz 350 W;
                     
                  
                        ηB
                        
                     
                     
                        a viszonyítási alapul vett váltakozó áramú generátor hatásfoka, azaz 67 %.
                     
                  3.2.   A szén-dioxid-kibocsátáscsökkentés kiszámítása
            
            A 12V motorgenerátor használatával elért szén-dioxid-kibocsátáscsökkenést ( [gCO2/km] a 6. képlet szerint kell kiszámítani:
            
               6. képlet
            
            
               
            ahol
            
                        ΔPm
                        
                     
                     
                        a valós körülmények között megtakarított mechanikai energia és a típusjóváhagyási körülmények között megtakarított mechanikai energia 3.1. pont szerint meghatározott különbsége;
                     
                  
                        v
                     
                     
                        az átlagsebesség a WLTP szerint, azaz 46,6 km/h;
                     
                  
                        VPe
                        
                     
                     
                        a 2. táblázatban megadott tényleges energiafogyasztás [l/kWh];
                     
                  
                        CF
                     
                     
                        a 3. táblázatban megadott átváltási tényező [gCO2/l].
                     
                  
               2. táblázat
            
            
                        Motortípus
                     
                     
                        Tényleges energiafogyasztás (VPe) [l/kWh]
                     
                  
                        Nem turbómotoros, benzin- vagy E85-üzemű
                     
                     
                        0,264
                     
                  
                        Turbómotoros benzin- vagy E85-üzemű
                     
                     
                        0,280
                     
                  
                        Dízelüzemű
                     
                     
                        0,220
                     
                  
                        LPG-üzemű
                     
                     
                        0,342
                     
                  
                        Turbómotoros LPG-üzemű
                     
                     
                        0,363
                     
                  
                         
                     
                     
                        Tényleges energiafogyasztás (VPe) [m3/kWh]
                     
                  
                        Nem turbómotoros CNG-üzemű (G20)
                     
                     
                        0,259
                     
                  
                        Turbómotoros CNG-üzemű (G20)
                     
                     
                        0,275
                     
                  
               
            
               3. táblázat
            
            
                        A tüzelőanyag típusa
                     
                     
                        Átváltási tényező (CF) [gCO2/l]
                     
                  
                        Benzin/E85
                     
                     
                        2 330 
                     
                  
                        Dízel
                     
                     
                        2 640 
                     
                  
                        LPG
                     
                     
                        1 629 
                     
                  
                         
                     
                     
                        Átváltási tényező (CF) [gCO2/m3]
                     
                  
                        CNG (G20)
                     
                     
                        1 795 
                     
                  3.3.   A szén-dioxid-kibocsátáscsökkentés bizonytalanságának kiszámítása
            
            A 3.2. pont szerint kiszámított szén-dioxid-kibocsátáscsökkentés bizonytalanságát az alábbiak szerint kell számszerűsíteni.
            Először ki kell számítani a 12V motorgenerátor egyes munkapontokra vonatkozó hatásfokának szórását () [%] a 7. képlet szerint:
            
               7. képlet
            
            
               
            ahol:
            
                        m
                     
                     
                        az egyes i munkapontokon a 12V motorgenerátor hatásfokának meghatározása céljából a 2. pontnak megfelelően elvégzett j mérések száma;
                     
                  
                        
                           
                     
                     
                        a 12V motorgenerátornak az i munkaponton végzett valamely egyedi j mérés céljára a 2. pontnak megfelelően kiszámított hatásfoka [%];
                     
                  
                        
                           
                     
                     
                        a 12V motorgenerátornak a 2. pontnak megfelelően valamely i munkapontra kiszámított átlagos hatásfoka [%].
                     
                  Majd ki kell számítani a 12V motorgenerátor hatásfokának szórását () [%] a 8. képlet szerint:
            
               8. képlet
            
            
               
            ahol:
            
                        
                           
                     
                     
                        a 7. képlet szerint meghatározott érték [%];
                     
                  
                        hi
                        
                     
                     
                        az i munkaponthoz tartozó fordulatszám az 1. táblázat szerint.
                     
                  Végül a 12V motorgenerátor használatával elért szén-dioxid-kibocsátáscsökkenés bizonytalanságát () [gCO2/km] a 9. képlet szerint kell kiszámítani; ennek mértéke nem haladhatja meg a szén-dioxid-kibocsátáscsökkentés 30 %-át:
            
               9. képlet
            
            
               
            ahol:
            
                        PRW
                        
                     
                     
                        a teljesítményigény valós körülmények között, azaz 750 W;
                     
                  
                        PTA
                        
                     
                     
                        a teljesítményigény típusjóváhagyási körülmények között, azaz 350 W;
                     
                  
                        ηMG
                        
                     
                     
                        a 12V motorgenerátor 2. pont szerint meghatározott hatásfoka [%];
                     
                  
                        VPe
                        
                     
                     
                        a 2. táblázatban megadott tényleges energiafogyasztás [l/kWh];
                     
                  
                        CF
                     
                     
                        a 3. táblázatban meghatározott tüzelőanyag-átváltási tényező [gCO2/l];
                     
                  
                        v
                     
                     
                        az átlagsebesség a WLTP szerint, azaz 46,6 km/h;
                     
                  
                        
                           
                     
                     
                        a 12V motorgenerátor hatásfokának a 8. képlettel meghatározott szórása [%];
                     
                  
                        ηMG
                        
                     
                     
                        a 12V motorgenerátor 2. pont szerint meghatározott hatásfoka [%].
                     
                  3.4.   Kerekítés
            
            A 3.2. pont szerint kiszámított szén-dioxid-kibocsátáscsökkentést () és a szén-dioxid-kibocsátáscsökkentés 3.3. pont szerint kiszámított bizonytalanságát () legfeljebb két tizedesjegyre kell kerekíteni.
            A szén-dioxid-kibocsátáscsökkentés kiszámításához használt egyes értékek használhatók kerekítés nélkül vagy legalább annyi tizedesjegyre kerekítve, hogy a kibocsátáscsökkentésre gyakorolt maximális teljes hatás (azaz az összes kerekített érték együttes hatása) alacsonyabb legyen 0,25 g CO2/km-nél.
            3.5.   Ellenőrzés a szén-dioxid-kibocsátáscsökkentésre vonatkozó küszöbérték alapján
            
            A típusjóváhagyó hatóságnak ellenőriznie kell, hogy minden 12V motorgenerátorral felszerelt járműkivitel eléri-e a 725/2011/EU és a 427/2014/EU végrehajtási rendelet 9. cikke (1) bekezdésének b) pontjában meghatározott vonatkozó küszöbértéket.
            Annak ellenőrzése során, hogy a küszöbérték kritériuma teljesül-e, a típusjóváhagyó hatóságnak a 10. képlet szerint figyelembe kell vennie a 3.2. pontban meghatározott szén-dioxid-kibocsátáscsökkentést, a 3.3. pontban meghatározott bizonytalanságot és adott esetben a szén-dioxid-korrekciót, ha a 12V motorgenerátor és a viszonyítási alapul vett váltakozó áramú generátor pozitív tömegkülönbséget (Δm) mutat.
            A pozitív tömegkorrekció céljára a viszonyítási alapul vett váltakozó áramú generátor tömegét 7 kg-nak kell tekinteni.
            A gyártónak tájékoztatnia kell a típusjóváhagyó hatóságot a 12V motorgenerátor beszállító által igazolt tömegéről.
            
               10. képlet
            
            
               
            ahol
            
                        MT
                     
                     
                        0,5 g CO2/km a 725/2011/EU és a 427/2014/EU végrehajtási rendelet 9. cikke (1) bekezdésének b) pontjának megfelelően;
                     
                  
                        
                           
                     
                     
                        a 3.2. pont szerint meghatározott szén-dioxid-kibocsátáscsökkentés [gCO2/km];
                     
                  
                        
                           
                     
                     
                        a szén-dioxid-kibocsátáscsökkentés 3.3. pont szerint meghatározott bizonytalansága [gCO2/km];
                     
                  
                        
                           
                     
                     
                        szén-dioxid-korrekció, amennyiben a 12V motorgenerátor és a viszonyítási alapul vett váltakozó áramú generátor a 4. táblázat alapján kiszámítva pozitív tömegkülönbséget (Δm) [kg] mutat [gCO2/km].
                     
                  
               4. táblázat
            
            
                        A tüzelőanyag típusa
                     
                     Szén-dioxid-korrekció (
                           [gCO2/km]
                  
                        Benzin/E85
                     
                     
                        0,0277 • Δm
                     
                  
                        Dízel
                     
                     
                        0,0383 • Δm
                     
                  
                        LPG
                     
                     
                        0,0251 • Δm
                     
                  
                        CNG
                     
                     
                        0,0209 • Δm
                     
                  4.   A SZÉN-DIOXID-KIBOCSÁTÁSCSÖKKENTÉS MINŐSÍTÉSE
            A típusjóváhagyó hatóság által a 725/2011/EU vagy a 427/2014/EU végrehajtási rendelet 11. cikke szerint minősítendő szén-dioxid-kibocsátáscsökkentés ( [gCO2/km] a 11. képlet szerint kerül kiszámításra. A szén-dioxid-kibocsátáscsökkentést a 12V motorgenerátorral felszerelt valamennyi járműkivitel típusbizonyítványában rögzíteni kell.
            
               11. képlet
            
            
               
            ahol
            
                        
                           
                     
                     
                        a 3.2. pontban megadott 6. képlet szerint meghatározott szén-dioxid-kibocsátáscsökkentés [gCO2/km];
                     
                  
                        
                           
                     
                     
                        a 12V motorgenerátor használatával elért szén-dioxid-kibocsátáscsökkenés 3.3. pontban megadott 9. képlet szerint kiszámított bizonytalansága [gCO2/km]